Plenul Consiliului Superior al Magistraturii (CSM) ia în discuție, joi, proiectul de modificare a legilor justiției care a fost asumat de Parlament, acest for cerând CSM să emită până în 9 noiembrie un aviz asupra pachetului de legi.  Atât reprezentanții procurorilor, cât și ai judecătorilor, întruniți în adunări generale, au cerut CSM emiterea unui aviz negativ și ”respingerea în bloc” a proiectelor întrucât ”conțin necorelări și lacune și nu induc predictibilitate și stabilitate în sistemul judiciar din România”.